بو گون فوتبول عذره یوفا شامپیونلار لیگینده ایلک یاریم فینالچی‌لار معین‌لشه‌جک.
1/4 فینال مرحله ‌سی‌نین بو گون کئچیریله‌جک ایکی جاواب اویونون‌دان بیری ایتالیانین پایتاختی رومادا باش توتا‌جاق. بورادا شهرین عینی آدلی تمثیلچی‌سی ایسپانیا نهنگی "بارسلونا"نی قبول ائده‌جک. دوغما میداندا 1:4 حسابی ایله غالیب گلن کاتالونیا تمثیلچی‌سی دئمک اولار کی، یاریم فینالا وثیقه‌نی تامین ائدیب. اما "جاناوارلار" معجزه ائتمه‌یه اومید بسلییرلر.
دیگر گؤروشده ایسه ایکی اینگیلتره نهنگی – "لیورپول" ایله "منچستر سیتی" اوز-اوزه گله‌جک. سفرده 3 جاواب‌سیز گل ایله اودوزان منچستر تمثیلچی‌سی دوغما میداندا اینانیلمازی گئرچک‌لش‌دیرمک ایستییر. لاکین قوناق‌لارین بئله بؤیوک اوستون‌لوگو الدن وئرمه‌سی او قدر ده ایناندیریجی گؤرونمور.
قئید ائدک کی، دیگر یاریم فینالچی‌لار آوریلین 11-ده کئچیریله‌جک "رئال" (ایسپانیا) - "یوونتوس" (ایتالیا) و "بایرن مونیخ" (آلمانیا) - "سویا" (ایسپانیا) موسابیقه لریندن سونرا بللی اولا‌جاق.
یوفا شامپیونلار لیگی
1/4 فینالین جاواب اویون‌لاری
10 آوریل
"روما" – "بارسلونا"
ایلک اویون – 1:4
"منچستر سیتی" – "لیورپول"
ایلک اویون – 3:0
